Norsk Redaktørforening

Styremøte 2016-09-23 Berlin

AJ

***Sak 2016-38: Regnskapsrapport per 31.august 2016***

Vedlagt følger oppstilling for driftsregnskap og balanse per 31. august. Grunnet periodisering av så vel inntekter som utgifter, samt enkelte andre særlige forhold, blir enkelte av postene forklart nærmere. I det følgende går vi gjennom regnskapsrapporten kronologisk.

**Inntekter**

Bokført NR-kontingent ved utløpet av august ligger svært nært opp til det budsjetterte. Ser vi på periodisert kontingenter i balansen i tillegg, tyder alt på at vi vil nå det budsjetterte inntektsmålet hva gjelder kontingenter, det vil si tilsvarende rundt 700 årskontingenter. Det registrerte medlemstallet synes nå å ha stabilisert seg på rundt 720. Det registrerte medlemstallet vil alltid ligge noe høyere enn hva utfakturert medlemskontingent tilsier. Som omtalt i tidligere regnskapsrapporter er det på grunn av kutt, omorganiseringer og ellers stor turnover i bransjen, betydelige utfordringer knyttet til å holde medlemstallet og dermed inntektsmålet.

De to neste inntektspostene er normalt forutsigbare og stabile. «Adm. Vederlag», som er vederlaget NR får for administrasjon av de kollektive vederlagsmidler som innkreves av Kopinor og Norwaco, vil trolig også i år nå budsjettet «Refusjon OR», som er Oslo Redaktørforenings avtalte betaling for sekretariatstjenester fra NR-sekretariatet, vil bli i samsvar med budsjett. Det samme gjelder «Prosjektmidler/PFF», som er midler fra NRs vederlagsfond til dekning av deler av NRs andel av finansieringen av etikk- og offentlighetsarbeidet i NP, samt delfinansiering av NR Kompetanse. Differansene mellom periodisert budsjett og perioderegnskapet er rent regnskapsteknisk.

Posten møteinntekter gjelder våre to ”stormøter”; vårmøtet og høstmøtet, samt kompetansekursene. Det er kun vårmøtet som er registrert der så langt i år. I den tabelloppstillingen som følger denne regnskapsrapporten er det oppgitt inntekter på drøyt kr 800.000. Det er ikke riktig. Det korrekte beløpet er nærmere kr 500.000. I og med at Monica, som har ansvaret for faktureringen har ferie uken i forkant av styremøtet har vi ikke vært i stand til å identifisere og korrigere denne feilen opp mot regnskapsbyrået vårt før utsendelse av styrepapirene. Men det vil bli gjort.

**Utgifter**

Utgiftene er fordelt på tre kapitler; prosjektkostnader, personalkostnader og driftskostnader.

**Prosjektkostnadene**  er det ingen store overraskelser knyttet til. Fordi budsjettet er periodisert på alle poster, mens regnskapet ikke er det i samme grad, blir det noen utslag som ser pussige ut. For eksempel at posten "Regionkontingenter” tilsynelatende er overskredet med 200.000 kroner, sammenlignet med periodisert budsjett. Det skyldes at vi har utbetalt hele regionkontingenten i en runde. Fordi vi har holdt igjen litt penger, knyttet til ubetalte kontingenter i de ulik regionforeningene, vil imidlertid utgiftene på denne posten nærme seg budsjettet utover høsten. Kostnadene til vårmøtet er overskredet med kr 100.000, sammenlignet med totalbudsjettet. Det må sees i sammenheng med at også inntektene er noe større en budsjettert, samt at vi har avtale om en refusjonsordning med MBL. For øvrig ligger vi godt under budsjett på de sentrale regnskapspostene for ”Tiltak i handlingsplanen”, ”Kostnader andre møter” og ”Prosjekter og utredninger”.

**Personalkostnadene** er i sum nesten 400.000 kroner lavere enn budsjettert. Det skyldes primært at lønnskostnadene er en halv million lavere enn budsjettert, noe som igjen blant annet skyldes at vi ikke på langt nær brukte de budsjetterte midler i forbindelse med generalsekretærens permisjon, samt at forholdet mellom foreldrepenger og refusjon fra NAV slo noe heldigere ut enn sekretariatets beregninger.

**Driftskostnadene** er i store trekk i samsvar med budsjett, eller de viser et mindre forbruk enn budsjettert. Det er kun noen få poster som viser overforbruk, og da med ganske beskjedne beløp.

Avskrivninger vil ende høyere enn budsjettert. Det skyldes i hovedsak at vi har ført deler av implementeringen av ny redaksjonell årsrapport som investering. Det er altså en ”styrt” overskridelse, som trolig vil ende rundt 50.000 høyere enn budsjettet.

Kostnader/lokaler er overskredet med 15.000 kroner. Det skyldes primært at vi har foretatt en nødvendig oppgradering av møterommet, med tilkoblingsopplegg for prosjektor og strøm i møtebordet.

Inventar/vedlikehold er overskredet med kr.6.000. Det skyldes i hovedsak fornyelse av mobiltelefoner samt begynnende oppgradering av arbeidsstasjoner. Det vil påløpe yterligere utgifter her, fordi vi må bytte ut en mobil arbeidsstasjon.

Kontorkostnadene er høyere enn budsjettert, men overskridelsen er mindre enn ved utløpet av april. Sekretariatet er for øvrig i gang med å se på alternative løsninger for enkelte kontorkostnader, men vi er usikre på hvor mye det er å spare.

For øvrig ligger vi godt under budsjettet når det gjelder forbruk på postene Fremmede tjenester og Reisekostnader. Førstnevnte gjelder regnskap og revisjon, og omfatter også Oslo Redaktørforening og Vederlagsfondet. Vi jobber nå med å få på plass et helt nytt, digitalt og skybasert regnskapssystem som vil medføre at vi gjør mye mer av jobben selv, får bedre kontroll og formodentlig også mindre behov for tjenester fra eksternt regnskapsbyrå.

\*\*\*

Regnskapet viser i følge tabelloppstillingen et positivt resultat per utgangen av august på kr 645.625 mot et "budsjettert” underskudd på kr 193.333. Disse to tallene vil nærme seg hverandre i løpet av høsten. Sekretariatet har imidlertid godt håp om at vi vil holde budsjettet og kanskje også komme ut med et bedre resultat enn budsjettert. Høstmøtet vil selvsagt være en vesentlig faktor her.

Forslag til vedtak:

Regnskapsrapporten per 31. august tas til orientering.

Vedlegg: Regnskapsoppstilling og balanse

|  |  |  |  |  |  |
| --- | --- | --- | --- | --- | --- |
|   | Virkelig | Budsjett | Avvik | Budsjett | Fjorår |
| **INNTEKTER** | 31.08.2016 | 31.08.2016 | 31.08.2016 | 2016 | 31.12.2015 |
|   |   |   |   |   |   |
| Kontingenter |  4 910 275  |  4 913 333  |  -3 058  |  7 370 000  |  7 484 188  |
| Adm vederlag |  42 977  |  100 000  |  -57 023  |  150 000  |  186 832  |
| Refusjon OR |  130 000  |  153 333  |  -23 333  |  230 000  |  230 000  |
| Prosjektmidler / PFF |  1 215 505  |  766 667  |  448 838  |  1 150 000  |  1 070 000  |
| Møteinntekter |  819 143  |  666 667  |  152 476  |  1 000 000  |  890 175  |
| Andre inntekter |  50  |  23 333  |  -23 283  |  35 000  |  155 176  |
| Gevinst avg.transport maskiner |  -  |  -  |  -  |   |  37 510  |
| **SUM INNTEKTER** |  **7 117 950**  |  **6 623 333**  |  **494 617**  |  **9 935 000**  |  **10 053 881**  |
|   |   |   |   |   |   |
| Kontingent NP |  1 080 000  |  1 080 000  |  -  |  1 620 000  |  1 596 999  |
| Regionkontingenter |  896 415  |  695 000  |  201 415  |  1 042 500  |  1 099 500  |
| Pensjonistkontingenter |  -  |  26 667  |  -26 667  |  40 000  |  39 300  |
| NJ felleskasser |  32 625  |  10 000  |  22 625  |  15 000  |  15 000  |
| Tilltak i handlingsplanen |  112 442  |  133 333  |  -20 891  |  200 000  |  226 462  |
| Viderefakturerte kostnader |  -  |  -  |  -  |  -  |  138 217  |
| Kostnader vårmøte |  654 146  |  366 667  |  287 479  |  550 000  |  465 087  |
| Kostnader høstmøte |  145  |  233 333  |  -233 188  |  350 000  |  395 753  |
| Kostnader andre møter |  201 048  |  300 000  |  -98 952  |  450 000  |  517 220  |
| Honorar u/trekk |  -  |  6 667  |  -6 667  |  10 000  |  -  |
| Diverse kostnader |  -  |  6 667  |  -6 667  |  10 000  |  -  |
| Pressekort |  20 590  |  6 667  |  13 923  |  10 000  |  8 577  |
| Prosjekter og utredninger |  41 014  |  100 000  |  -58 986  |  150 000  |  180 153  |
| **Sum prosjektkostnader** |  **3 038 425**  |  **2 965 000**  |  **73 425**  |  **4 447 500**  |  **4 682 268**  |
|   |   |   |   |   |   |
| Lønnskostnader |  1 573 128  |  2 066 667  |  -493 539  |  3 100 000  |  2 821 089  |
| Andre lønnskostnader / pensjon |  796 649  |  690 000  |  106 649  |  1 035 000  |  865 092  |
| Andre personalkostnader |  41 070  |  36 667  |  4 403  |  55 000  |  58 669  |
| Refunderte administrasjonskostnader |  -123 662  |  -133 333  |  9 671  |  -200 000  |  -319 638  |
| **Sum personalkostnader** |  **2 287 185**  |  **2 660 000**  |  **-372 815**  |  **3 990 000**  |  **3 425 212**  |
|   |   |   |   |   |   |
| Avskrivninger |  79 815  |  50 000  |  29 815  |  75 000  |  87 660  |
| Kostnader lokaler |  468 362  |  453 333  |  15 029  |  680 000  |  613 891  |
| Inventar / vedlikehold |  26 593  |  20 000  |  6 593  |  30 000  |  49 010  |
| Fremmede tjenester |  172 171  |  200 000  |  -27 829  |  300 000  |  305 917  |
| Kontorkostnader |  156 041  |  133 333  |  22 708  |  200 000  |  237 591  |
| Aviser og faglitteratur |  40 587  |  46 667  |  -6 080  |  70 000  |  71 152  |
| Telekostnader |  47 954  |  40 000  |  7 954  |  60 000  |  119 114  |
| Porto |  5 879  |  13 333  |  -7 454  |  20 000  |  22 861  |
| Bilkostnader |  -  |  -  |  -  |   |  14 086  |
| Reisekostnader |  54 757  |  133 333  |  -78 576  |  200 000  |  148 584  |
| kurs/reklamekostnader |  40 816  |  33 333  |  7 483  |  50 000  |  40 305  |
| Gaver og kontingenter |  43 719  |  40 000  |  3 719  |  60 000  |  72 123  |
| Forsikring |  -  |  5 000  |  -5 000  |  7 500  |  -  |
| Bankkostnader |  4 665  |  6 667  |  -2 002  |  10 000  |  4 563  |
| Tap og lignende |  4 356  |  16 667  |  -12 311  |  25 000  |  30 500  |
| **Sum driftskostnader** |  **1 145 715**  |  **1 191 667**  |  **-45 952**  |  **1 787 500**  |  **1 817 357**  |
|   |   |   |   |   |   |
| **SUM KOSTNADER** |  **6 471 325**  |  **6 816 667**  |  **-345 342**  |  **10 225 000**  |  **9 924 837**  |
| **Resultat før finans** |  **646 625**  |  **- 193 333**  |  **-839 958**  |  **290 000**  |  **-129 044**  |
|   |   |   |   |   |   |
| Renteinntekter |  -  |  66 667  |  -66 667  |  100 000  |  103 151  |
| Finanskostnader |  700  |  3 333  |  -2 633  |  5 000  |  1 847  |
|   |   |   |   |   |   |
| **RESULTAT** |  **645 925**  |  **-130 000**  |  **-775 925**  |  **195 000**  |  **-230 348**  |
|  |  |  |  |  |  |

|  |  |  |  |  |
| --- | --- | --- | --- | --- |
|   |   |   |   |   |
| BALANSE | 31.08.2016 | 2015 | 2014 | 2013 |
| **Eiendeler** |  |  |  |  |
|  |  |  |  |  |
| **Anleggsmidler** |  |  |  |  |
| Kunst |  12 500  |  12 500  |  12 500  |  12 500  |
| Datautstyr |  27 603  |  39 221  |  22 893  |  4 798  |
| Webutvikling |  253 841  |  172 039  |  51 837  |  82 843  |
| Bil |  -  |  -  |  -  |  125 000  |
| **Sum anleggsmidler** |  **293 944**  |  **223 760**  |  **87 230**  |  **225 141**  |
|  |  |  |  |  |
| **Omløpsmidler** |  |  |  |  |
| Kundefordringer |  205 477  |  114 351  |  91 350  |  105 504  |
| Andre fordringer/forskudd |  176 293  |  23 615  |  3 856  |  76 739  |
| Forskuddsbetalte kostnader |  61 562  |  28 012  |  273 046  |  159 698  |
| Mellomregning PS |  6 750  |  6 750  |  13 625  |  13 625  |
| Mellomrening VF |  40 740  |  50 733  |  40 740  |  -  |
| Mellomregning kopivederlag |  -  |  -  |  -  |  113 064  |
| Særvilkår / verdipapirer |  6 206 227  |  3 168 657  |  3 457 755  |  3 169 694  |
| Depositumskonto |  603 974  |  603 974  |  603 974  |  557 822  |
| Kasse / bank |  905 344  |  1 470 170  |  958 572  |  1 059 192  |
| **Sum omløpsmidler** |  **8 206 367**  |  **5 466 262**  |  **5 442 918**  |  **5 255 338**  |
|  |  |  |  |  |
| **Sum eiendeler** |  **8 500 311**  |  **5 690 022**  |  **5 530 148**  |  **5 480 479**  |
|  |  |  |  |  |
| **Gjeld / Egenkapital** |  |  |  |  |
|  |  |  |  |  |
| Egenkapital pr 01.01 |  4 938 511  |  4 870 017  |  4 639 669  |  4 971 026  |
| Årets resultat |  645 925  |  68 494  |  230 348  |  -331 357  |
| **Egenkapital** |  **5 584 436**  |  **4 938 511**  |  **4 870 017**  |  **4 639 669**  |
|  |  |  |  |  |
| Langsiktig gjeld |  |  -  |  -  |  -  |
| Leverandørgjeld |  -3 710  |  100 622  |  41 799  |  223 768  |
| Kortsiktig gjeld |  18 323  |  1 039  |  16 075  |  17 335  |
| Mellomregning OR |  7 582  |  40 703  |  30 850  |  2 495  |
| Mellomregning kopivederlag |  |  -  |  -  |  -  |
| Skyldig skattetrekk |  193 602  |  156 031  |  150 449  |  146 749  |
| Offentlige avgifter |  113 222  |  127 676  |  118 699  |  164 267  |
| Avsatte feriepenger |  208 585  |  325 438  |  302 259  |  286 196  |
| Periodiserte kontingenter |  2 378 271  |  -  |  -  |  -  |
| **Sum gjeld** |  **2 915 875**  |  **751 509**  |  **660 131**  |  **840 810**  |
|  |  |  |  |  |
| **Sum gjeld og egenkapital** |  **8 500 311**  |  **5 690 020**  |  **5 530 148**  |  **5 480 479**  |
|  |  |  |  |  |